recursal/SuperWikiNEXT-32B huggingface dataset:
| "Angels like You"Miley Cyrus |
| --- |
|  |
| Singlen tiedot |
|  Albumilta | *Plastic Hearts* |
|  Äänitetty  | 2020 |
|  Julkaistu | 12. maaliskuuta 2021 |
|  Formaatti | digitaalinen lataus, suoratoisto |
|  Tuottaja(t) | Louis Bell, Andrew Watt |
|  Tyylilaji | poprock |
|  Kesto | 03.16 |
|  Levy-yhtiö | RCA Records |
| Miley Cyrusin muut singlet |
| "Prisoner"2020 | "Angels like You"2021 | "Without You"2021 |

**Angels like You** on yhdysvaltalaislaulajan Miley Cyrusin musiikkikappale. Sen julkaisi RCA Records hänen Plastic Hearts-studioalbumin kolmantena ja viimeisenä singlenä 12. maaliskuuta 2021. Kappaleen ovat sanoittaneet Cyrus, Ali Tamposi ja Ilsey Juber sekä sen tuottajat Louis Bell ja Andrew Watt. Kappaleen musiikkivideon ohjasivat Cyrus sekä Alana O’Herlihy ja se julkaistiin 8. maaliskuuta 2021. Videolla nähdään Cyrusin 7. helmikuuta 2021 tekemältä Super Bowl-ottelua edeltävältä esiintymiseltä taltioitua kuvamateriaalia.

"Angels like You" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Irlannissa ja Islannissa.

Lähteet
-------

1. 1 2  Singles To Radio *themusicnetwork.com*.  Arkistoitu 12.3.2021. Viitattu 30.11.2021.
2. ↑  Credits / Plastic Hearts / Miley Cyrus *listen.tidal.com*.
3. ↑  Miley Cyrus: Angels Like You (Music Video 2021) - IMDb *imdb.com*.
4. ↑  Angels like You *youtube.com*.
5. ↑  Miley Cyrus Sings for Vaccinated Healthcare Workers in 'Angels Like You' Clip *rollingstone.com*.
6. ↑  Irish-charts.com – Discography Miley Cyrus *irish-charts.com*.
7. ↑  Tónlistinn – Lög *plotutidindi.is*.  Arkistoitu 8.4.2021. Viitattu 30.11.2021.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Angels like You
Antoine Plamondon n. v. 1865
**Antoine Plamondon** (29. helmikuuta 1804 Ancienne-Lorette, Québec – 4. syyskuuta 1895 Neuville, Québec) oli kanadalainen taidemaalari. Hän oli kuuden vuoden ajan Joseph Légarén oppipoikana ja lähti sitten Eurooppaan vuonna 1826. Pariisissa häntä opetti J. B. Paulin Guérin. Palattuaan Québeciin vuonna 1830 Plamondon erikoistui muotokuvamaalaukseen ja uskonnollisten töiden kopioimiseen.

Vuonna 1838 Québecin kirjallinen ja historiallinen seura lahjoitti Plamondonille mitalin teoksesta *Zacharie Vincent, le dernier des Hurons*. Vuonna 1841 hän maalasi kolme huomattavaa muotokuvaa nunnista; näiden töiden joukossa on *Soeur Saint-Alphonse*. Plamondon opetti useissa oppilaitoksissa, ja hänen oppilaidensa joukossa oli Théophile Hamel.

Plamondon kirjoitti usein poleemisia tekstejä sanomalehtiin. Vuonna 1850 hän voitti *Exposition de Québec* -tapahtumassa ensipalkinnon teoksellaan *Chasse aux tourtes*, ja seuraavana vuonna hän siirsi studionsa Neuvilleen, jossa hän jatkoi maalaamista 1880-luvulle saakka.

Lähteet
-------

1. 1 2 3  The Canadian Encyclopedia: Antoine Plamondon


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Vatikaani

 |
|  |
| Taiteenala | 
* National Gallery of Canada
* RKD Artists
* ULAN

 |
|  |
| Muut | 
* Europeana
* IdRef

 |

 |
*Klainedoxa gabonensis*
**Irvingiaceae** on pieni trooppinen kasviheimo koppisiemenisten Malpighiales-lahkossa.

Tuntomerkit
-----------

Irvingiaceae-kasvit ovat puita, joiden lehdissä on pitkittäisjuovia. Korvakkeet ovat hyvin pitkiä, jopa 22 cm:n pituisia, karisevia ja sijaitsevat varren ja ruodin välissä intrapetiolaarisesti. Huomiota herättävä ja suippokärkinen kärkisilmu on niiden peittämä. Lehtien sivusuonia on tiheässä. Lehtihangoissa on myös huomattavat hankasilmut, ja versojen tyvellä on esilehtiä. Kukinto on terttumainen, haarainen ja sijaitsee lehtihangassa tai varsipäätteisesti. Kukkaperät niveltyvät lapakkoon, ja kukat ovat pieniä. Teriö on vaihtelevassa määrässä ratasmainen, heteet ovat pitkiä ja mesiäiskehrä selvästi erottuva. Yhdislehtinen sikiäin on kehänpäällinen ja koostuu kahdesta tai viidestä emilehdestä. Hedelmä on luumarja, jossa on säteen suuntaisia kuituja.

Levinneisyys
------------

Irvingiaceae kasvaa Keski- ja Länsi-Afrikassa sekä Kaakkois-Aasiassa ja Malaijien saaristossa.

Luokittelu
----------

Irvingiaceae-heimo koostuu kolmesta suvusta ja kymmenestä lajista, joista seitsemän on suvussa *Irvingia*. Lähin sukulaisheimo on Pandaceae, jonka kanssa Irvingiaceae muodostaa yhteisen kladin Malpighiales-lahkon evoluutiopuussa. Kladin ominaisuuksia ovat muun muassa kaksirivinen lehtiasento, pienet kukat, yhdislehtinen verhiö, yksi siemenaihe kunkin emilehden kärki-istukassa ja avautumaton hedelmä.

### Suvut

* *Desbordesia* Pierre ex Tiegh.
* *Irvingia* Hook.f.
* *Klainedoxa* Pierre ex Engl.

Lähteet
-------

* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. .

### Viitteet

1. 1 2 3  Stevens 2001, viittaus 1.2.2015
2. ↑
3. ↑


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q131363
* Wikispecies: Irvingiaceae
* CoL: BFR
* EoL: 8094
* EPPO: 1IRVF
* Fossilworks: 55730
* GBIF: 9110
* GRIN: 585
* iNaturalist: 71544
* IPNI: 77065944-1
* IRMNG: 105214
* ITIS: 896780
* NCBI: 629715
* Open Tree of Life: 873014
* POWO: urn:lsid:ipni.org:names:77065944-1
* Tropicos: 50305203
* Watson & Dallwitz: irvingia
* WFO: wfo-7000000300

 |

 |
Albert Lindfors: *Forssan vanha pankkikiinteistö* (1915).
**Albert Lindfors** (13. heinäkuuta 1860 Somero – 15. elokuuta 1922 Forssa) oli suomalainen taidemaalari ja elokuvateatterinomistaja. Lindfors kuuluu kultakauden taiteilijoihin.

Forssassa lapsuutensa ja myöhemmän aikuisikänsä asunut lasimestarin poika Lindfors opiskeli Tukholman teollisuuskoulussa. Kesken opintojen hän matkusti pariksi vuodeksi Keski-Eurooppaan ja Italian opiskelemaan ja työhön. Hän palasi Ruotsiin 1886 ja suoritti piirustuksenopettajan tutkinnon. Sen jälkeen hän opiskeli Tukholmassa Kuninkaallisessa taideakatemiassa ja sai opinnot suoritetuksi 1889. Suomen palattuaan hän toimi Suomen taiteilijaseuran hallituksen jäsenenä ja intendenttinä ja aloitti opettajana Taideteollisuuskeskuskoulussa. Hän teki opintomatkoja Keski-Eurooppaan, ja hänen töitään oli näytteillä Pariisin Salongissa. Palattuaan Suomeen hän asettui vuosisadan vaihteessa asumaan Forssaan, jonne hän perusti 1906 elokuvateatterin, Suomen ensimmäisen maaseututeatterin. Teatteri otettiin vuosikymmenten jälkeen 2000-luvulla entistettynä jälleen elokuvateatterikäyttöön nimellä Forssan elävienkuvien teatteri.

Lindfors on suunnitellut Forssan vanhan siunauskappelin lasimaalaukset. Helsingissä Pyhän Sydämen kappelissa on hänen maalaamansa Kristus-maalaus.

Lähteet
-------

1. 1 2 3  Albert Lindfors / 1860–1922 *Forssan Elävienkuvien teatteri*.  Arkistoitu 2.6.2016. Viitattu 2.6.2016.
2. ↑  Forssan seurakunta

Aiheesta muualla
----------------

* Tuija Manneri, Malja teille, vaarinvaarit ja vaarinmuorit! Kodin Pellervo 12/2002
Kahden vektorin ristitulo on antikommutatiivinen.
Binäärioperaatio on **antikommutatiivinen** tai **antikommutoiva**, jos alkioiden operointijärjestyksen vaihtaminen muuttaa operaation tuloksen käänteisalkiokseen. Tämä määritelmä on kuitenkin hieman epätarkka, sillä käänteisalkiolla voidaan tarkoittaa joko *additiivista käänteisalkiota* tai *multiplikatiivista käänteisalkiota* riippuen joukosta, jossa kyseinen operaation on määritelty. Tarkempi määritelmä käyttäen additiivista käänteisalkiota (ks. vastaluku) seuraa.

Formaali määritelmä
-------------------

Olkoon S epätyhjä joukko varustettuna binäärisillä operaatioilla \circ  ja {\displaystyle \*}. Vaaditaan lisäksi ensimmäiseltä operaatiolta se, että joukko S varustettuna laskutoimituksella \circ  muodostaa ryhmän. Tämä on välttämätöntä käänteisalkion olemassaolon kannalta. Jos {\displaystyle a\in S}, niin merkitään a:n käänteisalkiota {\displaystyle -a}:lla (kuten vastalukua). Ts.

{\displaystyle a\circ (-a)=-a\circ a=0\_{S}},

missä {\displaystyle 0\_{S}} on ryhmän {\displaystyle (S,\circ )} neutraalialkio. Tällöin binäärinen operaatio {\displaystyle \*} on **antikommutatiivinen**, jos kaikilla {\displaystyle a,b\in S} pätee

{\displaystyle a\*b=-(b\*a)}.

Antikommutatiivinen vai epäkommutatiivinen?
-------------------------------------------

Antikommutatiivisuutta ei pidä sotkea *epäkommutatiivisuuteen* (tai *ei-kommutoivaan*). Epäkommutatiivinen tarkoittaa ei-vaihdannaista, eli edellä olevin merkinnöin

{\displaystyle a\*b\neq b\*a}.

Antikommutatiivisuus on siis epäkommutatiivisuuden erikoistapaus.

Esimerkkejä
-----------

* Vektoreiden ristitulo on antikommutatiivinen: jos {\displaystyle \mathbf {a} ,\mathbf {b} \in \mathbb {R} ^{3}}, niin {\displaystyle \mathbf {a} \times \mathbf {b} =-(\mathbf {b} \times \mathbf {a} )}.
* Reaalilukujen vähennyslasku on antikommutatiivinen, kunhan vähennyslasku tulkitaan nimenomaan yhteenlaskun käänteislaskutoimituksena: {\displaystyle a-b=-(b-a)}kaikille reaaliluvuille a ja b.

Katso myös
----------

* Operaattori (matematiikka)
**Karijärv**  on Virossa Tartumaalla Elvan kunnassa sijaitseva luonnollinen järvi.

Maantietoa
----------

Järven pinta-ala on 82 hehtaaria ja se on 2,0 kilometriä pitkä ja 700 metriä leveä. Se sijaitsee Elvajoen länsipuolella Karijärven kylän vieressä. Järven ympäristö on alavaa metsä- ja suoaluetta, jossa asutus sijaitsee kuitenkin melko lähellä. Vedenpinnan korkeus on keskimäärin 32,7 metriä mpy.. Siihen on johdettu parikymmentä metsä- ja suo-ojaa, joista luontainen Karioja on levein. Karioja on myös laskuojan nimi ja se laskee 1,7 kilometrin päässä Keeri järveen. Järven valuma-alueen laajuus on 11,1 neliökilometriä.

Järvi on luodattu ja sen keskisyvyys on 5,7 metriä ja suurin syvyys 14,5 metriä. Järven laskennalliseksi tilavuudeksi voidaan määrittää 0,0047 kuutiokilometriä eli 4,7 miljoonaa kuutiometriä. Järven rantaviivan pituus on 5,1 kilometriä ja sen rannat ovat metsä- ja suomaata. Järvi on autio lukuun ottamatta eteläpään kiinteistöjä.

Järven luokittelu ja ekologia
-----------------------------

Järvi on Vesipolitiikan puitedirektiivin (VPD) (vir. *Veepoliitika Raamdirektiivi, (VRD)*) luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu (vir. *keskmise karedusega kihistunud veega järv*).

Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (vir. *kalgiveeline eutroofne tai kalgiveeline rohketoiteline*, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.

Lähteet
-------

1. ↑  *Estonian Environmental Register*View and modify data on Wikidata. Tieto on haettu Wikidatasta.
2. 1 2 3 4 5 6  Tamre, Ruta (toim.): *Eesti järvede nimestik*. Tallinna, Viro: Keskkonnaministeeriumi Info- ja Tehnokeskus, 2006. ISBN 978-9985-881-40-8. Teoksen verkkoversio (PDF) (viitattu 31.3.2017). (viroksi) (Arkistoitu – Internet Archive)
3. 1 2 3  Keskkonnaregister: Karijärv (vee2084300) *Keskonnainfo*. Tallinna, Viro:  Keskkonnaministeerium. Viitattu 31.3.2017. (viroksi)
4. ↑  Laskettu kertomalla järven pinta-ala sen keskisyvyydellä. Tämä ei ole viranomaisten määrittämä arvo!
Mellingin kaiverrus Hatice Sultanin palatsista, noin 1800.
Näkymä haaremiin, Duplessi-Berteaux’n 
kaiverrus Mellingin teoksen mukaan (1811).

**Antoine Ignace Melling** (1763–1831) oli taidemaalari, arkkitehti ja matkailija, jonka katsotaan kuuluvan "Levantin taiteilijoihin". Hänen Konstantinopolia esittävä vedutansa on kuuluisa. Hän asui kaupungissa 18 vuotta. Hän oli sulttaani Selim III:n ja Hatice Sultanin hovimaalari ja myöhemmin keisarinna Joséphine de Beauharnais’n maisemamaalari. Hänen hienoimpia teoksiaan on julkaistu kuvateoksena *Voyage pittoresque de Constantinople et des rives du Bosphore*.

Mellingin etunimet yhdistetään usein yhdysmerkillä: **Antoine-Ignace**.

Turkkilainen Nobel-kirjailija Orhan Pamuk omistaa Mellingille kokonaisen luvun omaelämäkerrallisissa muistelmissaan *Istanbul: Muistot ja kaupunki*. Pamukin mukaan Melling "näki kaupungin kuin istanbulilainen, mutta maalasi sen kuin selvänäköinen länsimaalainen".

Lähteet
-------

1. ↑  Christopher de Bellaigue: A Walker in the City *The New York Times*.  12.6.2005. Viitattu 4.3.2014. (englanniksi)

Bibliografia
------------

* Elisabeth A. Fraser, *Mediterranean Encounters: Artists Between Europe and the Ottoman Empire, 1774-1839*, Penn State University Press, 2017.  ISBN 978-0-271-07320-0

Aiheesta muualla
----------------

* Mellingin maalauksia (Arkistoitu – Internet Archive)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Kreikka
* Alankomaat
* Puola

 |
|  |
| Taiteenala | 
* RKD Artists
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* SNAC
* IdRef

 |

 |
Ksantiinioksidaasin rakennekuva
**Ksantiinioksidaasi** eli **ksantiinioksidoreduktaasi** on entsyymi, joka katalysoi hypoksantiinin hapettumista ksantiiniksi ja edelleen virtsahapoksi. Ksantiinioksidaasia esiintyy muun muassa nisäkkäiden maidossa ja useissa eri kudoksissa

Rakenne, kofaktorit ja inhibiittorit
------------------------------------

Massaltaan ksantiinioksidaasi on noin 100–310 kDa. Se on hyvin monimutkainen entsyymi johon on liittynyt rautaa, molybdeeniä ja kaksi flaviinimolekyyliä FAD:n muodossa. 

Entsyymin toimintaa estävät muun muassa allopurinoli, N-asetyyli-L-kysteiini, syanidi-ionit, kupari-ionit ja fytiinihappo.

Reaktiot
--------

* Hypoksantiini + O2 + H2O ↔ Ksantiini + H2O2
* Ksantiini + O2 + H2O ↔ Virtsahappo + H2O2

* Hypoksantiini (yksi happiatomi)Hypoksantiini (yksi happiatomi)
* Ksantiini (kaksi happiatomia)Ksantiini (kaksi happiatomia)
* Virtsahappo (kolme happiatomia)Virtsahappo (kolme happiatomia)

Ksantiinioksidaasi ja terveys
-----------------------------

Ksantiinioksidaasilla on todettu olevan osuutta rintasyövän riskiin. Potilailla joiden ksantiinioksidaasipitoisuus on vähäinen on suurempi riski sairauden uusimiseen .

Koska ksantiinioksidaasi lisää toiminnallaan virtsahapon määrää käytetään kihdin hoitamiseen entsyymiä inhibitoivia aineita kuten allopurinolia 

Harvinaisessa perinnällisessä sairaudessa ksantinuriassa ksantiinioksidaasi puuttuu. Tämä voi johtaa sappikivien syntyyn .

Lähteet
-------

1. 1 2 3  Entry of xanthine oxidase (EC-Number 1.17.3.2 ) Brenda. Viitattu 22. marraskuuta 2008.
2. 1 2  Harrison R.: Structure and function of xanthine oxidoreductase: where are we now?  2002. PubMed. Viitattu 22.11.2008.
3. ↑  Muraoka S, Miura T.: Inhibition of xanthine oxidase by phytic acid and its antioxidative action.  2004. PubMed. Viitattu 22.11.2008.
4. ↑  ksantiinioksidaasi Duodecim terveyskirjasto. Viitattu 22. marraskuuta 2008.
5. ↑  Dan Nordström: Kihti *Therapi Fennica.fi*. Kandidaattikustannus oy. Viitattu 20.11.2008.
6. ↑  Virtsakivipotilaan tutkiminen sekä ruokavalion ja lääkehoidon mahdollisuudet Duodecim. Viitattu 22. marraskuuta 2008.
Solanas Wikimania 2009 -tapahtumassa.
**Fernando Ezequiel "Pino" Solanas** (16. helmikuuta 1936 Olivos, Argentiina – 6. marraskuuta 2020 Pariisi, Ranska) oli argentiinalainen elokuvaohjaaja, jonka useimmat teokset ovat dokumenttielokuvia. Hänen tunnetuimpia töitään ovat kiistelty nelituntinen poliittinen dokumenttitrilogia *Polttouunien aika* (La Hora de los hornos, 1968) sekä näytelmäelokuva *Etelän kaipuu* (Sur, 1987), josta Solanas sai parhaan ohjaajan palkinnon Cannesissa. Solanas oli myös Argentiinan senaatissa Buenos Airesin kaupungin edustajana.

Solanasin dokumentit ja näytelmäelokuvat käsittelevät useimmiten Argentiinan ja muiden Etelä-Amerikan maiden yhteiskunnallisia epäkohtia vasemmistolaisesta näkökulmasta. Esimerkiksi dokumentissaan *Argentiinan ryöstö* (Memoria del saqueo, 2004) Solanas pyrkii osoittamaan miten äärimmäinen liberalismi ja korruptio syöksivät vauraan maan köyhyyteen.

Vuonna 1999 Solanas johti tuomaristoa Moskovan elokuvajuhlilla. Kesällä 2002 hän vieraili Sodankylän elokuvajuhlilla ja syksyllä 2005 Helsingin Cinemaissí-festivaaleilla.

Lähteet
-------

1. ↑  Fernando "Pino" Solanas murió por coronavirus en París  7.11.2020. Infobae. Viitattu 7.11.2020. (espanjaksi)
2. ↑  Fernando Solanas Elonetissä.
3. ↑  Valtonen, Anni: Latinotodellisuuden äänitorvi, Helsingin Sanomat, 29.10.2005. Viitattu 7.10.2020.
4. ↑  Argentiinan ryöstö, tv-ohjelmatietoja 4.10.2010. Telsu.fi. Viitattu 8.10.2020.
5. ↑  1999 year, Moskovan elokuvajuhlien sivusto tallennettuna Internet Archiveen. Viitattu 8.10.2020.
6. ↑  Alaluusua, Kari: Fer­nan­do Solanas la­ti­na­lai­sen Ame­ri­kan ja kan­san­sa puo­les­ta, Kaleva 15.06.2002. Viitattu 7.10.2020.
7. ↑  Valtonen, Anni: Argentiinalainen dokumenttiohjaaja Fernando Solanas Helsinkiin. Helsingin Sanomat, 29.10.2005. Viitattu 7.10.2020.

Kirjallisuutta
--------------

* "Pampan punainen tango", Solanasin haastattelu, *Filmihullu* 3/2002.

Aiheesta muualla
----------------

* Kuvia tai muita tiedostoja aiheesta **Fernando Solanas** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Argentiina
* Saksa
* Israel
* Yhdysvallat
* Korea
* Kroatia
* Alankomaat
* Puola

 |
|  |
| Taiteenala | 
* MusicBrainz
* RKD Artists

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* SNAC
* IdRef

 |

 |
**Antoine Jérôme Balard** (30. syyskuuta 1802 Montpellier, Ranska – 30. huhtikuuta 1876 Pariisi, Ranska) oli ranskalainen kemisti, joka tunnetaan bromin eristämisestä.

Ura
---

Balard aloitti apteekkarina, mutta ryhtyi opettajaksi ja toimi kemian assistenttina kotikaupunkinsa luonnontieteellisessä tiedekunnassa, minkä jälkeen hänestä tuli kemian professori. Vuonna 1826 hän eristi merivedestä aineen, jonka hän tunnisti aiemmin tuntemattomaksi alkuaineeksi ja nimesi sen bromiksi. Myöhemmin hän todisti bromin esiintymisen merikasveissa ja -eläimissä. Tämän saavutuksen tuoma maine varmisti hänen valintansa Louis Jacques Thénardin seuraajaksi Sorbonnen luonnontieteellisen tiedekunnan kemian professoriksi, ja vuonna 1851 hänet nimitettiin kemian professoriksi Collège de Franceen. Balard kuoli Pariisissa 30. huhtikuuta 1876.

Vaikka bromin löytäminen ja monien sen yhdisteiden valmistaminen oli hänen huomattavin työnsä, Balard oli myös muuten ahkera tutkija sekä puhtaalla että sovelletulla kemian alalla. Hän oli erityisesti kiinnostunut merivedestä kemikaalien valmistuksen lähteenä.

Lähteet
-------

1. 1 2 3  Balard, Antoine Jérôme *Encyclopedia Britannica*.  1911. Viitattu 5.11.2021.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Alankomaat

 |
|  |
| Taiteenala | 
* Musée d'Orsay

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
**HM V** (**H**elsingin **M**oottorivaunu, V=Viides sarja) on luokka suomalaisia raitiovaunuja, joita Helsingin kaupungin liikennelaitos (ruots. *Helsingfors stads trafikverk*) käytti Helsingin raitioliikenteessä. Yhteensä viidestätoista valmistetusta vaunusta kolme on nykyään käyttökelpoisia. Kaikki HM V -luokan raitiovaunut rakensi suomalainen Karia vuonna 1959.

*Spårakoff*
Luokan raitiovaunujen poistaminen käytöstä alkoi vuonna 1993 vaunuista 5 ja 6. Vuonna 1994 häipyi vaunu 7 ja loput vaunut myöhemmin. Viimeinen vaunu oli 9, jota käytettiin viimeisen kerran linjaliikenteessä 10.12.2010 vuorossa 59 aamupäivällä. Kaikki vaunut on poistettu liikenteestä, yksi (15) muutettiin Spårakoff-nimiseksi liikkuvaksi ravintolaksi ja kaksi muuta vaunua (9 ja 12) on museo- ja tilausajokäytössä.

Suunnittelu ja rakennus
-----------------------

HM V ja Valmetin valmistama lähes identtinen RM 3 olivat viimeisiä Karian ja Valmetin kehittämistä hyvin saman kaltaisista raitiovaunuista Helsingin ja Turun raitiovaunuverkostoja varten.

Helsingissä käytetyt vaunut tilattiin vuonna 1957 Karialta, joka on Suomen Autoteollisuuden tytäryhtiö. Karia vastasi runkojen valmistamisesta ja vaunujen kokoamisesta. Muista komponenteista vastasivat muut Suomen Autoteollisuuden tytäryhtiöt: Sisu vastasi telien rakentamisesta ja Strömberg sähköjärjestelmistä.

Alun perin, kun raitiovaunuissa oli erillinen lipunmyyjä ja ajaja, vaunussa oli 29 istumapaikkaa ja 68 seisomapaikkaa. Ruuhka-aikaan vaunuun kuitenkin mahtui tämän lisäksi vielä 50 matkustajaa. Kun 1970–1980-luvuilla luovuttiin erillisistä lipunmyyjistä, lipunmyyjän paikka korvattiin kahdella tuolilla, jolloin istumapaikkojen määrä nousi 31:een. Tämä laski seisomapaikkojen määrän 57:ään (57 seisomapaikan lisäksi ruuhka-aikana 44 lisää). Spårakoff-vaunussa on 24 istumapaikkaa. Vaunujen rahastajanaitiot poistettiin vuonna 1987.

Lähteet
-------

1. ↑
2. 1 2

Aiheesta muualla
----------------

* Kuvia tai muita tiedostoja aiheesta **Karia HM V** Wikimedia Commonsissa
**Fernando San Emeterio Lara** (s. 1. tammikuuta 1984 Santander) on espanjalainen koripalloilija, joka edustaa Valencia BC:tä.

Ura
---

San Emeterio aloitti koripallon CB Valladolidin juniorijoukkueissa, joista hänet nostettiin edustusjoukkueeseen kaudeksi 2001–2002. Hän edusti seuraa vuoteen 2006 saakka, jolloin hän siirtyi Akasvayu Gironaan. Gironassa San Emeterio voitti EuroChallengen heti ensimmäisellä kaudella. Kesällä 2008 San Emeterio siirtyi Saski Baskoniaan. Seuran paidassa hän pääsi myös pelaamaan Euroliigaa. San Emeterio johdatti Saski Baskonian kaudella 2009–2010 Espanjan mestariksi.

Maajoukkuetasolla San Emeterio on edustanut maansa edustusjoukkueen lisäksi sen juniorijoukkueita.

Lähteet
-------

1. 1 2 3  SAN EMETERIO, FERNANDO Euroliiga. Viitattu 16.6.2010. (englanniksi)
2. ↑  San Emeterio, "con ganas de devolver esa confianza que el club ha depositado en mí" elcorreo.com. Viitattu 16.6.2010. (espanjaksi)
3. ↑  San Emeterio, de proscrito a héroe en Vitoria Marca. Viitattu 16.6.2010. (espanjaksi)

Aiheesta muualla
----------------

* Kuvia tai muita tiedostoja aiheesta **Fernando San Emeterio** Wikimedia Commonsissa

* Euroliigan pelaajaprofiili (englanniksi)
* ACB:n pelaajaprofiili (Arkistoitu – Internet Archive) (espanjaksi)

Espanjan joukkue – Koripallon MM-kilpailut 2010
4 San Emeterio |
5 Fernández |
6 Rubio |
7 Navarro |
8 López |
9 Reyes |
10 Claver |
11 Vázquez |
12 Llull |
13 Gasol |
14 Mumbrú |
15 Garbajosa |
Valmentaja Scariolo

Espanjan joukkue – Koripallon EM-kilpailut 2011
4 P. Gasol |
5 Fernández |
6 Rubio |
7 Navarro |
8 Calderón |
9 Reyes |
10 Claver |
11 San Emeterio |
12 Llull |
13 M. Gasol |
14 Ibaka |
15 Sada |
Valmentaja Scariolo

Espanjan joukkue – Kesäolympialaiset 2012
4 P. Gasol |
5 Fernández |
6 Rodríguez |
7 Navarro |
8 Calderón |
9 Reyes |
10 Claver |
11 San Emeterio |
12 Llull |
13 M. Gasol |
14 Ibaka |
15 Sada |
Valmentaja Scariolo

Espanjan joukkue – Koripallon EM-kilpailut 2013
4 Aguilar |
5 Fernández |
6 Rodríguez |
7 Rey |
8 Calderón |
9 Rubio |
10 Claver |
11 San Emeterio |
12 Llull |
13 Gasol |
14 Gabriel |
15 Mumbrú |
Valmentaja Orenga

Espanjan joukkue – Koripallon EM-kilpailut 2015
4 Gasol |
5 Fernández |
6 Rodríguez |
7 Hernangómez |
8 Ribas |
9 Reyes |
10 Claver |
11 San Emeterio |
12 Llul |
13 Aguilar |
14 Mirotić |
15 Vives |
Valmentaja Scariolo
Sisäänkäynti Champagne Krugin tiloihin Reimsissä.
**Champagne Krug** on ranskalainen samppanjan tuottajayritys. Sen pääkonttori sijaitsee Reimsissä. Krugin perusti 1843 saksalaissyntyinen Johann-Joseph Krug. Yrityksellä on omia viinitarhoja 20 hehtaarin alalla, mutta loput rypäleet se ostaa ulkopuolisilta viljelijöiltä, jotka toimivat yhteistyössä Krugin kanssa. Krugin omistaa nykyisin LVMH.

Talon valmistamia viinejä ovat mm. Krug Vintage (Vuosikerta), Krug Rosé ja vuosikertamerkitty blanc de blancs -viini Clos du Mesnil Le Mesnil-sur-Ogerin Grand cru -kylän ainoalta tilalta. Krugin vuosikertaviinejä tehdään vain hyvinä vuosina.*kenen mukaan?*

Krug valmistaa vuodessa noin puoli miljoonaa pulloa, joista 80 prosenttia Grande Cuvéeta.

Lähteet
-------

1. ↑  Schiessl, Courtney: 13 Things You Should Know About Krug Champagne *VinePair*.  29.12.2017. Viitattu 1.8.2018.

Aiheesta muualla
----------------

* Krugin sivusto
* Krug Champagne Receives Six of the Top Ten Placements on Wine Spectator's Recommended Champagnes List *Prnewswire.com*.  13.12.2011. Viitattu 1.8.2018.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Champagne Krug
**3,7 cm Bordkanone 43** (3,7 cm BK 43) oli saksalainen toisen maailmansodan aikainen 37 mm automaattinen lentokonetykki. Tykkiä käytettiin Junkers Ju 87 G -sarjan koneissa. Junkers 87 "Stuka" -koneet oli suunniteltu alun perin syöksypommittajiksi, mutta 37 mm tykillä aseistettuja malleja käytettiin rynnäkkökoneina esimerkiksi panssareiden, tykkien tuliasemien ja maihinnousualusten tuhoamiseen.

Tykki oli Rheinmetall-Borsigin suunnittelema ja se oli muunnettu lentokoneaseeksi 3,7 cm Flak 43 -mallisesta ilmatorjuntakanuunasta. Ensimmäiset 37 mm konetykit mallia 3,7 cm Flak 18 asennettiin muutostyönä Ju 87 D-1 -koneisiin vuoden 1943 alussa. Saman vuoden huhtikuussa rintamayksiköihin saapuivat ensimmäiset Ju 87 G-1:t, joiden aseistukseen kuului kaksi 3,7 cm BK 43 -tykkiä. Tykit asennettiin kummankin siiven alle omiin gondoleihinsa eli niin sanottuihin "podeihin".

Tykillä voitiin ampua samoja patruunoita kuin 3,7 cm Flak 18, 36, 37 ja 43-tyyppisillä IT-tykeillä. 3,7 cm BK 43:a varten oli saatavilla myös volframikarbidisella ytimellä varustettu 3,7 cm Hartkernpanzergranate (3,7 cm H-Panzergranate L'spur o. Zerl.) -tyyppinen kiinteillä ohjausosilla varustettu alikaliiperiammus, joka oli tehokas panssarivaunuja vastaan. Tykin ja patruunan suuren koon sekä painon takia yhden aseen ammustäyttö oli vain kahdeksan patruunaa.

Teknisiä tietoja
----------------

3,7 cm Bordkanone 43 -tykit G-mallin Stukan siivissä
* Kaliiperi: 37 mm
* Patruuna: 37×264 mm
* Putken pituus: 2 106 mm/57 kaliiperia
* Tulinopeus: 235-250 ls/min
* Lähtönopeus (alikaliiperiammus): 1 150 m/s
* Lähtönopeus (sirpalekranaatti): 840 m/s
* Lähtönopeus (painekranaatti): 870 m/s
* Kokonaispaino: 355 kg
* Kokonaispituus: 3 300 mm
* Ammustäyttö: 8 patruunaa
* Sytytys: mekaaninen
* Virityskoneisto: sähköpneumaattinen

Lähteet
-------

* L.Dv.4402-3 Munition der 3,7 cm Flak 18 und 36 (Munition der Flakartillerie Teil 3)
* L.Dv.4000-10,Munitionsvorschrift f. Fliegerbordwaffen, Teil 10, Juni 1942
* Einbaumappe, 3,7 cm BK - 43, Rheinmetall-Borsig, März 1944

Aiheesta muualla
----------------

* Videoleike: 3,7 cm Bordkanone 43-tykeillä aseistetut Stukat tuhoavat neuvostoliittolaisia maihinnousualuksia Kubanin sillanpään taisteluissa
**Fernando Navarro Corbacho** (s. 25. kesäkuuta 1982 Barcelona, Barcelonan maakunta, Espanja) on espanjalainen jalkapalloilija. Hän on pelipaikaltaan vasen laitapuolustaja ja edustaa Espanjan pääsarjassa Primera Divisiónissa pelaavaa Deportivo La Coruñaa.

Ura
---

Navarro pelasi juniorina Trajanan ja Barcelonan joukkueissa. Ammattilaisuransa hän aloitti jälkimmäisen B-joukkueessa kaudella 2000–2001. Seuraavalla kaudella valmentaja Carles Rexach antoi hänelle tilaisuuden debytoida seuran edustusjoukkueessa. Tuolloin 19-vuotias Navarro pelasi ensimmäisen pääsarjaottelunsa 6. lokakuuta 2001 Deportivoa vastaan ja kaikkiaan hän esiintyi kauden aikana kolmessa ottelussa.

Barcelonan pitkäaikaisen puolustajan Sergi Barjuanin siirryttyä kaudeksi 2002–2003 Atléticoon nosti uusi valmentaja Louis van Gaal Navarron edustusjoukkueeseen ykkösvaihtoehdokseen tämän pelipaikalla. Navarro sai luottoa sekä kotimaan sarjassa että Mestarien liigassa, mutta Sevillaa vastaan pelatussa kauden 13. sarjaottelussa saatu vakava vasemman polven eturistisidevamma katkaisi hyvin alkaneen uran väliaikaisesti. Toivuttuaan vammasta Navarro lainattiin tammikuussa 2004 Albaceteen, jossa hän pelasi kauden loppupuolella seitsemän ottelua.

Kaudella 2004–2005 Barcelonan voittaessa sarjamestaruuden Navarrolle oli vain vähän käyttöä Frank Rijkaardin valmentamassa joukkueessa ja kaudeksi 2005–2006 hänet lainattiin uudelleen, tällä kertaa Baleaareille Mallorcan joukkueeseen. Mallorcassa Navarro oli alusta lähtien avauskokoonpanon pelaaja ja kauden päätteeksi siirrosta tehtiin pysyvä. Navarron sopimus Mallorcan olisi ulottunut kesään 2012, mutta kesäkuussa 2008 hänen ilmoitettiin siirtyvän viiden vuoden sopimuksella Sevillaan.

Mallorcassa esittämiensä hyvien otteiden myötä Navarro valittiin Espanjan maajoukkueen kokoonpanoon kesän 2008 EM-kilpailuihin, jossa Espanja voitti mestaruuden. Ensiesiintymisensä maajoukkueessa hän teki kilpailuihin valmistavassa harjoitusottelussa Yhdysvaltoja vastaan 4. kesäkuuta 2008. Hän on pelannut myös Katalonian epävirallisessa maajoukkueessa.

Saavutukset
-----------

* Espanjan pääsarjamestaruus: 2005
* Euroopan-mestaruus: 2008

Lähteet
-------

1. ↑  Ficha del jugador LFP. Viitattu 1.2.2008.
2. ↑  Fernando Navarro renovado[vanhentunut linkki] 24.1.2008. RCD Mallorca. Viitattu 1.2.2008.
3. ↑  Fernando Navarro Sevillaan Yle Urheilu. Viitattu 13.6.2008.
4. ↑  Jugadores de la selección Fútbol en la Red. Viitattu 5.6.2008.
5. ↑  Els jugadors més vegades internacionals (Arkistoitu – Internet Archive) Temps Afegit. Viitattu 1.2.2008.

Espanjan joukkue – Jalkapallon EM-kilpailut 2008
1 Casillas |
2 Albiol |
3 Navarro |
4 Marchena |
5 Puyol |
6 Iniesta |
7 Villa |
8 Xavi |
9 Torres |
10 Fàbregas |
11 Capdevila |
12 Cazorla |
13 Palop |
14 Alonso |
15 Ramos |
16 García |
17 Güiza |
18 Arbeloa |
19 Senna |
20 Juanito |
21 Silva |
22 de la Red |
23 Reina |
Valmentaja Aragonés
3. arrondissementin sijainti
3. arrondissementin kaupungintalo
**Pariisin 3. arrondissementti** (ransk. *3e arrondissement de Paris*) on yksi Pariisin kahdestakymmenestä arrondissementista. Se tunnetaan myös nimellä *arrondissement du Temple*. Se jaetaan edelleen neljään kortteliin (ransk. *quartiers*), jotka ovat *Arts-et-Métiers*, *Enfants-Rouges*, *Archives* ja *Sainte-Avoye*.

Arrondissementti sijaitsee Seinen oikealla rannalla ja sitä ympäröivät 2. 10. 11. 4. ja 1. arrondissementit. Le Marais’n alue sijaitsee osaksi arrondissementissa.

Arrondissementin määrinä on toiminut vuodesta 1995 lähtien sosialistipuolueen Pierre Aidenbaum. Arrondissementin pinta-ala on 1,17 km² ja väkiluku 36 120 vuonna 2011.

Nähtävyydet
-----------

* Musée Picasso

Lähteet
-------

1. ↑  Populations légales en vigueur à compter du 1er janvier 2014: Arrondissements – cantons – communes INSEE. Viitattu 11.1.2015.

Aiheesta muualla
----------------

* Kuvia tai muita tiedostoja aiheesta **Pariisin 3. arrondissementti** Wikimedia Commonsissa

* 3. arrondissementin kotisivut (Arkistoitu – Internet Archive)
**Fernando Damián Tissone Rodrigues** (s. 24. heinäkuuta 1986 Quilmes, Argentiina) on argentiinalainen jalkapalloilija. Hän edustaa Espanjan Primera Divisiónissa pelaavaa Málagaa ja on pelipaikaltaan keskikenttäpelaaja.

Seurajoukkueura
---------------

Tissone siirtyi vuonna 2006 italialaisseura Atalantaan yhteisomistussopimuksella Udinesesta. 22. heinäkuuta 2009 Tissone teki sopimuksen Sampdorian kanssa ja hänestä maksettiin 2,5 miljoonan euron siirtokorvaus, jonka lisäksi osa Jonathan Rossinin omistusoikeusista kaupattiin Udineseen.

31. elokuuta 2011 Tissone siirtyi vuoden kestävällä lainasopimuksella espanjalaisseura Mallorcaan.

Lähteet
-------

1. ↑  Fernando Damián Tissone alla Samp in compartecipazione (Arkistoitu – Internet Archive) UC Sampdoria. Viitattu 12.7.2013. (italiaksi)

Aiheesta muualla
----------------

* Fernando Tissonen esittely Footballdatabase-sivustolla (englanniksi)

Málaga – Primera División
1 Kameni |
2 Koné |
3 Weligton |
4 Villanueva |
5 Llorente |
6 Camacho |
7 Juankar |
8 Santos |
9 Charles |
10 Juanpi |
11 Castro |
13 Boiko |
14 Recio |
15 Ricca |
17 Duda |
18 Rosales |
19 Sandro |
20 Koke |
21 Jony |
22 Kuzmanović |
23 M. Torres |
26 En-Nesyri |
27 Escandell |
31 Fornals |
39 Ontiveros |
Valmentaja Ramos
**3-klooripropaanihappo** eli **3-klooripropionihappo** (C3H5ClO2) on halogenoituihin karboksyylihappoihin kuuluva orgaaninen yhdiste. Yhdistettä voidaan käyttää orgaanisen kemian synteeseissä valmistettaessa lääkkeitä ja muita kemikaaleja. 3-klooripropaanihappo on 2-klooripropaanihapon isomeeri.

Ominaisuudet
------------

Huoneenlämpötilassa 3-klooripropaanihappo on värittömiä hygroskooppisia kiteitä. Yhdiste liukenee erittäin hyvin veteen, etanoliin ja kloroformiin ja vähäisemmässä määrin dietyylieetteriin. 3-klooripropaanihappo on muiden karboksyylihappojen tavoin heikko happo. Yhdisteen happovakio on 1,01 · 10−4 mol/dm3 ja pKa-arvo on 3,99. Vahvuudeltaan se on siis muurahaishapon luokkaa.

3-klooripropaanihappo kykenee sitoutumaan GABA-reseptoreihin. Tämä johtuu todennäköisesti siitä, että polarisoitunut hiilen ja kloorin välinen sidos vuorovaikuttaa reseptorien kanssa ja klooriatomi toimii vetysidoksen vastaanottajana sitoutuessaan reseptoriin.

Valmistus ja käyttö
-------------------

Tyypillisimmin 3-klooripropaanihappoa valmistetaan käsittelemällä akryylihappoa vetykloridilla 40–45 °C:n lämpötilassa tai klooramalla propaanihappoa kloorilla UV-valon aktivoimana noin 20 °C:n lämpötilassa. Muita yhdisteen syntetisointitapoja ovat 3-klooripropanaldehydin tai trimetyleenikloorihydriinin hapetus typpihapon avulla tai etyleenisyanohydriinin hydrolyysi vetykloridiliuoksessa.

3-klooripropaanihappoa käytetään valmistettaessa lääkeaineita kuten beklamidia tai oksolamiinia. Siitä valmistetaan myös 3-merkaptopropionaattiestereitä, joita käytetään muovien stabilisaattoreina.

Lähteet
-------

1. ↑  3-Chloropropanoic acid – Substance summary *PubChem*. NCBI. Viitattu 1.9.2015.
2. 1 2  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 361. Helsinki: Consalen Consulting, 2009. ISBN 978-952-92-5627-3.
3. 1 2 3  Ulf-Rainer Samel, Walter Kohler, Armin Otto Gamer, Ullrich Keuser, Shang-Tian Yang, Ying Jin, Meng Lin & Zhongqiang Wang: *Propionic Acid and Derivatives, Ullmann's Encyclopedia of Industrial Chemistry*, John Wiley & Sons, New York, 2014. Viitattu 1.9.2015
4. 1 2  Susan Budavari (päätoim.): *Merck Index*, s. 360. 12th Edition. Merck & Co. 1996. ISBN 0911910-12-3. (englanniksi)
5. ↑  Michael B. Smith: *Organic Chemistry*, s. 207. CRC Press, 2011. ISBN 9781420079203. Kirja Googlen teoshaussa (viitattu 1.9.2015). (englanniksi)
6. ↑  Alba T Macias, R.Jason Hernandez, Ashok K Mehta, Alexander D MacKerell Jr. Maharaj K Ticku & Andrew Coop: 3-Chloropropanoic acid (UMB66): a ligand for the gamma-hydroxybutyric acid receptor lacking a 4-hydroxyl group.  *Bioorganic & Medicinal Chemistry*, 2004, 12. vsk, nro 7, s. 1643–1647. Artikkelin verkkoversio. Viitattu 1.9.2015.  (englanniksi)
**Elina Annemari Keinonen** (s. 1987)*lähde?* on suomalainen näyttelijä. Hän valmistui Teatterikorkeakoulusta 2014 ja on näytellyt teatterissa, elokuvissa ja televisiossa. 

Keinosen tähänastiset elokuvaroolit ovat lentoemäntä Irma Ylpön rooli elokuvassa *Kaappari* (2013) sekä kuvanveistäjä Christina Schulmanin rooli elokuvassa *Love Records – Anna mulle Lovee* (2016). Televisiossa Keinonen on viimeksi nähty komediassa *Napamiehet* ( Nelonen/Ruutu 2015).

Keinonen on myös näytellyt mm. Helsingin Kaupunginteatterissa, Teatteri Takomossa ja Tampereen Teatterissa.*lähde?*

Filmografia
-----------

### Elokuvat

| Vuosi | Elokuva | Rooli |
| --- | --- | --- |
| 2013 | *Kaappari* | Ylppö |
| 2013 | *Kristuksen morsian* | Helluntalainen |
| 2016 | *Love Records – Anna mulle Lovee* | Christina |

### Televisiosarjat

| Vuosi | Sarja | Rooli |
| --- | --- | --- |
| 2012 | *Roba* | Suvi Mäkelä |
| 2015 | *Napamiehet* | Tarjoilija |
| 2020 | *Pohjolan laki* | asianajaja Lamberg |

### Lyhytelokuvat

| Vuosi | Elokuva | Rooli |
| --- | --- | --- |
| 2008 | *Olettamuksia* | Nainen |
|

Lähteet
-------

1. ↑  Elina Keinonen Elonetissä.

Aiheesta muualla
----------------

* (Arkistoitu – Internet Archive)
* 

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ritva
* Elonet

 |

 |
**3. algerialainen jalkaväkidivisioona** (ransk. *3e Division d'Infanterie Algérienne, 3e DIA*) oli Ranskan maavoimien Afrikan armeijan (ransk. *Armée d'Afrique*) yhtymä, joka osallistui toiseen maailmansotaan. 

Ranskan hallinnoiman Pohjois-Afrikan vapauttamisen jälkeen divisioona osallistui 1944 Italian taisteluihin kenraali Juinin komentamassa Ranskan Italian siirtoarmeijakunnassa (ransk. *Corps expéditionnaire français en Italie (CEFI)*). Divisioona rantautui Provenceen, minkä jälkeen se osallistui Toulonin ja Marseillen vapauttamiseen, Vosgesin taisteluihin ja vaikeisiin taisteluihin Basse-sur-le-Ruptin, Cornimontin ja Alsacen vapauttamiseksi. Ranskassa käydyissä taistelussa divisioona kuului kenraali Jean de Lattre de Tassignyn komentamaan Ranskan 1. armeijaan.

Divisioona palkittiin neljällä maininnalla päiväkäskyissä ja se oli Vapaan Ranskan 1. divisioonan kanssa eniten mainintoja saanut ranskalainen yhtymä toisessa maailmansodassa. Divisioonan perinteitä jatkaa vuonna 2016 perustettu 3. divisioona.

Historia
--------

Divisioona perustettiin 1. toukokuuta 1943 Constantinessa Algeriassa komentajanaan kenraali Goislard de Monsabert. Divisioona nousi maihin Italiassa joulukuussa.

Divisioona nousi 15. elokuuta 1944 maihin Provencessa.

Divisioona lakkautettiin 15. huhtikuuta 1946.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:3rd Algerian Infantry Division
**F5, Inc.** on amerikkalainen teknologiayritys, joka tarjoaa ohjelmistoja, laitteistoja, SaaS-tuotteita ja managed services -palveluja. Se on erikoistunut sovellusturvallisuuteen, monipilven hallintaan, petostorjuntaan, sovellusten toimittamiseen (ADN), sovellusten saatavuuteen ja suorituskykyyn, verkkoturvallisuuteen sekä pääsynhallintaan.

Vuonna 1996 F5 Labs -nimellä perustettu ja sittemmin F5 Networks -nimellä tunnettu yritys tarjosi aluksi application delivery controller (ADC) -tuotetta. Myöhemmin tarjonta laajeni sovelluskerroksen ratkaisuihin, automaatioon, monipilvi- ja tietoturvaratkaisuihin.

F5:n asiakkaisiin lukeutuu 48 kappaletta Fortune 50 -yrityksiä, mukaan lukien Microsoft, Oracle, Tesla ja Facebook.

Tuotteet
--------

### F5 BIG-IP

F5's BIG-IP -tuoteperheeseen kuuluu laitteistoja, modulaarisia ohjelmistoja sekä virtuaalilaitteita. Laitteisiin voi lisätä yhden tai useamman BIG-IP -moduulin.

Moduuleja ovat esimerkiksi:

* *BIG-IP Local Traffic Manager (LTM)*: Kuormanjakaja
* *BIG-IP DNS*: Global site load balancing (GSLB)
* *BIG-IP Advanced Firewall Manager (AFM)*: Datakeskuspalomuuri ja DDoS-suojaus
* *BIG-IP Access Policy Manager (APM)*: Pääsynhallinta ja autentikointi HTTP ja HTTPS -sovelluksiin
* *Advanced WAF*: Sovelluspalomuuri (web application firewall)

### F5 NGINX

Vuoden 2019 yritysoston jälkeen Nginx liittyi osaksi F5:n tarjontaa. F5 NGINX -ohjelmistoratkaisuja käytetään pilvipalveluissa ja datakeskuksissa esimerkiksi kuormanjakajana, API gatewaynä, WAFina, Kubernetes ingress controllerina ja reverse proxyna.

### F5 Distributed Cloud Services

F5 Distributed Cloud Services -tuoteperhe muodostuu SaaS-muotoisista sovellusturva-, verkko- ja sovellushallintaratkaisuista, jotka toimivat datakeskus-, pilvipalvelu- ja edge-ympäristöissä.

Lähteet
-------

1. 1 2  F5 NETWORKS INC 2016 Annual Report Form (10-K) (XBRL)  September 30, 2016. United States Securities and Exchange Commission.
2. 1 2  F5 NETWORKS INC 2017 Annual Report Form(10-K) (XBRL) United States Securities and Exchange Commission.
3. ↑  How F5 Networks built an empire on controlling the internet *information-age.com*.  10.6.2016.  en
4. ↑  F5 BIG-IP Platform Market Share and Competitor Report | Compare to F5 BIG-IP Platform, F5 BIG-IP APM, AWS Elastic Load Balancer *datanyze.com*.  en
5. ↑  Customers *f5.com*.  en-US
6. ↑  F5 Distributed Cloud Services *f5.com*.  en-US
7. ↑  F5 Strengthens Protection of the Digital World with F5 Distributed Cloud Services *f5.com*.  en-US
**Elina Kontu os. Vuola** (s. 6. helmikuuta 1958 Mietoinen, Varsinais-Suomi) on psykologian professori, varhaiserityiskasvatuksen dosentti sekä filosofian tohtori ja kasvatustieteiden lisensiaatti. Lisäksi hän on musiikki- ja psykoterapeutti ja erityisopettaja sekä lastentarhanopettaja.

Yksityiselämä
-------------

Kontu on avioliitossa ja hänellä on kolme tytärtä sekä neljä lastenlasta.

Koulutus ja ura
---------------

Kontu toimii Tampereen yliopiston autismikirjon ja kehitysvammapsykologian professorina ja tutkimusjohtajana Helsingin yliopistossa. Kontu on tutkinut Mielen ja musiikin ikkunat autismiin - mielen teoria ja kommunikaatiosuhde -väitöskirjatutkimuksessaan autismikirjossa ilmeneviä vuorovaikutus- ja ajattelutaitoja, sekä kehitysvammaisuuteen liittyviä oppimisen ja mielenterveyden teemoja.

Julkaisut
---------

* Collaboration for Inclusive Practices: Teaching Staff Perspectives from Finland (2021)

* Special education without teaching assistants? The development process for students with autism (2020)

Lähteet
-------

* Helsingin yliopiston Julkaisutietokanta
* Elina Kontun kotisivu Helsingin yliopistossa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Tieteilijät Muokkaa Wikidatassa | 
* ORCID

 |

 |
**Bauhaus-arkisto** (saks. *Bauhaus-Archiv*) on Bauhaus-taidekoulun toimintaa esittelevä museon, kirjaston ja arkiston käsittävä kokonaisuus Berliinin Tiergartenin kaupunginosassa Landwehrkanalin rannalla.

Arkisto perustettiin vuonna 1960. Bauhausin johtajana toiminut arkkitehti Walter Gropius suunnitteli Bauhaus-arkistolle oman rakennuksen, joka toteuttiin vuosina 1976–1979. Valkoisen kaksikerroksisen rakennuksen ulkonäköä hallitsevat pohjoiseen suunnatut aurinkokatokset, joiden avulla auringonvalon pääsyä sisätiloihin voidaan kontrolloida. Museon ja arkiston kokoelmiin kuuluu maailman laajin kokoelma tunnettujen Bauhaus-taiteilijoiden ja -arkkitehtien töitä, kuten luonnoksia, maalauksia, taide-esineitä, huonekaluja ja rakennusten pienoismalleja.

Lähteet
-------

1. ↑  Edelgard Abenstein & Jeannine Fiedler: *Taide & Arkkitehtuuri: Berliini* (suom. Pirkko Roinila), s. 148. Tandem Verlag (h. f. ullmann) 2009. Alkuteos *Kunst & Architektur Berlin*.

Aiheesta muualla
----------------

* Kuvia tai muita tiedostoja aiheesta **Bauhaus-arkisto** Wikimedia Commonsissa

* Bauhaus-arkiston kotisivu (saksaksi)
* Tietoja rakennuksesta (Arkistoitu – Internet Archive) (saksaksi) Denkmale in Berlin
**Keith Thurman** (s. 23. marraskuuta 1988 Clearwater, Florida Yhdysvallat) on amerikkalainen välisarjan nyrkkeilijä ja hallitseva WBA ja WBC liittojen maailmanmestari.

Ammattinyrkkeilyura
-------------------

Thurman siirtyi ammattinyrkkeilijäksi vuonna 2007. Uransa alkuvuodet Thurman otteli tuntemattomampia nyrkkeilijöitä vastaan voittaen vuonna 2012 pienen NABO liiton mestaruuden voittamalla Carlos Quintanan neljännen erän teknisellä tyrmäyksellä. Thurman voitti välisarjan WBA liiton mestaruuden vuonna 2013 tyrmäämällä Diego Gabriel Chavesin kymmenennessä erässä.. Vuonna 2017 Thurmanista tuli myös WBC liiton mestari hänen voitettuaan vöidenyhdistämisottelussa Danny Garcian.

Lähteet
-------

1. ↑
2. ↑

Aiheesta muualla
----------------

* ammattinyrkkeilyottelut boxrec.comissa

|  |  |
| --- | --- |
| Edeltäjä:**Marcos Maidana** | **Nyrkkeilyn välisarjan WBA liiton mestari**2016 -

 |

|  |  |  |
| --- | --- | --- |
| Edeltäjä:**Danny Garcia** | **Nyrkkeilyn välisarjan WBC liiton mestari**2017 | Seuraaja:**Shawn Porter** |
Cardaillacin kattoja linnoituksen kellotornista kuvattuna.
**Cardaillac** [kaʁdajak] on Ranskan kunta Occitanien alueella Lotin departementissa, kymmenkunta kilometriä Figeacin kaupungista pohjoiseen. Kunnan asukasluku vuonna 2014 oli 595. Kunta kuuluu departementissaan Canton de Lacapelle-Marivalin kantoniin Figeacin arrondissementissa. 

1000-luvulla perustetun linnoituksen piiriin syntynyt Cardaillac kuuluu kauneimpien ranskalaiskylien järjestöön *Les Plus Beaux Villages de France*, johon Lotin departementista kuuluu viisi muutakin kylää. Linnoituksesta on jäljellä kolme kylän yläpuolelle kohoavaa, 1200-luvulta peräisin olevaa tornia.

Lähteet
-------

1. ↑  List of The Most Beautiful Villages of France (Arkistoitu – Internet Archive), Les plus beaux villages de France. Viitattu 19.7.2017.

Aiheesta muualla
----------------

* Kuvia tai muita tiedostoja aiheesta **Cardaillac** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: fr:Cardaillac
Kuvassa esiintyy museoitu IAR-93 Vultur. Konetta säilytetään Bukarestissa.
**IAR-93 Vultur** (suom. *Korppikotka*) on Romaniassa valmistettu, kahdella jälkipolttimin olevalla suihkumoottorilla varustettu sotilaslentokone. Sen ensilento oli vuonna 1974, ja tuotantoasteelle konetyyppi saapui 1975. Julkinen esittely tapahtui vuonna 1979. Konetta voitiin käyttää lähinnä matalalentotoiminnassa torjuntahävittäjänä sekä tiedustelukoneena ja rynnäkköhävittäjänä maataisteluitten tukemiseen. Avioane Craiovan valmistama IAR-93 Vultur suunniteltiin ja kehitettiin yhteistyönä jugoslavialaisen SOKO-tehtaan kanssa, sekä korvaamaan vanhentuneet MiG-15 ja MiG-17 -konetyypit Romaniassa. SOKO valmisti tätä tyyppiä nimellä **Soko J-22 Orao** (*Kotka*). Konetyypin yhtenä suorana edeltäjänä voitaneen pitää G-4 Super Galeb -tyyppiä.

Romanian ilmavoimat ovat poistaneet tämän tyypin sotilaskoneensa käytöstä vuoteen 1998 mennessä, mutta hajonneen entisen Jugoslavian alueen maissa joitain koneyksilöitä saattaa olla vielä rajoitetusti käytössä edelleen. Yhteensä tämän tyypin lentokoneita valmistettiin 165 koneyksilön verran kaikkiaan. Romaniassa tuotettiin sekä A- että B-tyyppiä.

Aerodynaamisesti virtaviivainen, siipiprofiililtaan nuolisiiven ja deltasiiven yhdistelmä: IAR-93 Vultur-lentokone ylsi 1 160 km/h huippunopeuteen, matalalla lähelle 1 Machia. Parhaimman (lakikorkeuden osalta) tämän suoritusarvon omaava variantti eli konemuunnos kykeni saavuttamaan 15 000 m lakikorkeuden. Aseistuksena IAR-93 Vultur-koneessa oli 2x 23 mm GSh-lentokonetykit sekä enintään 2 800 kg verran pudotettavaa aseistusta. Näihin saattoivat kuulua lisäpolttoainetankit, raketit, pommit, rypälepommit, ilmasta-ilmaan ja ilmasta-maahan ammuttavat ohjukset. Ne voitiin sijoittaa 5 eri ripustuspisteeseen eli pyloneihin. Pylonit sijaitsivat 1x rungossa sekä 4x siivissä.

Jälkipoltto toi *Orao*n lisenssillä valmistamiin Rolls-Royce *Viper* Mk.633-47 -moottoreihin 20% tehonlisäyksen. 18.47 kN kasvoi 22.68 kN:ksi.

Romanian ilmavoimien IAR-93 Vultur.

Lähteet
-------

1. 1 2 3  Sharpe, M. 2002: s. 256

* Sharpe, Michael: *Attack and interceptor jets*, Grange Books, Lontoo Englanti, 2002. (s. 256) ISBN 1-84013-335-X.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **IAR-93 Vultur**.
* 
* 
* (ranskaksi)
* 
* 
* 
* 
* 
* 
* 
* (kaupallinen pienoismallin rakennussarjan myyntisivusto)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.